Diari Oficial de la Generalitat Valenciana


Sumari del DOGV 9371, del 29-06-2022 (2022/5877)

RESOLUCIÓ de 8 de juny de 2022, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'ordena la publicació de la part dispositiva de la Sentència 1118/2021, de la Secció Cinquena de la Sala Contenciosa Administrativa del Tribunal Suprem.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9371

Data del DOGV
:   29-06-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/5877


Data del document
:   08-06-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

RESOLUCIÓ de 8 de juny de 2022, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'ordena la publicació de la part dispositiva de la Sentència 1118/2021, de la Secció Cinquena de la Sala Contenciosa Administrativa del Tribunal Suprem. [2022/5877]  
Vista la Sentència núm. 34/2020, de 21 de gener, de 2020, dictada per la Secció Quarta de la Sala Contenciosa Administrativa del Tribunal Superior de Justícia de la Comunitat Valenciana, que va desestimar el recurs contenciós administratiu núm. 396/17 interposat contra la Resolució del secretari autonòmic de la Conselleria d'Agricultura, Medi Ambient, Canvi Climàtic i Desenvolupament Rural de la Comunitat Valenciana, per la qual s'adopta i es fa pública la decisió favorable parcial a la modificació del plec de condicions de la Denominació d'Origen Protegida Valencia.  
Vista la Sentència 1118/2021, de 15 de setembre, de 2021, de la Secció Cinquena de la Sala Contenciosa Administrativa del Tribunal Suprem, que desestima el recurs de cassació 2626/2020 presentat contra aquesta sentència.  
Vist l'escrit del lletrat de la Secció 4, de la Sala Contenciosa Administrativa del Tribunal Superior de Justícia de la Comunitat Valenciana, en el qual s'indica, en relació amb les sentències a les quals s'ha fet referència anteriorment, que «s'execute el que s'ha acordat i practique el que exigisca el compliment de les declaracions contingudes en la part dispositiva».  
Considerant els articles 17.2 de la Llei orgànica 6/1985, d'1 de juliol, del poder judicial, i 72.2, 103 i 104 de la Llei 29/1998, de 13 de juliol, reguladora de la jurisdicció contenciosa administrativa, que estableixen l'obligatorietat del compliment de les sentències i altres resolucions fermes dictades pels tribunals de justícia.  
Considerant el que es disposa en la Llei 5/1983, de 30 de desembre, del Consell, i en el Decret 76/2020, de 30 d'octubre, del Consell, d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, es resol:  
  
Únic  
Ordenar la publicació en el Diari Oficial de la Generalitat Valenciana de la Sentència número 1118/2021, de 15 de setembre, de 2021, de la Secció Cinquena de la Sala Contenciosa Administrativa del Tribunal Suprem que desestima el recurs de cassació 2626/2020 presentat contra la Sentència 34/20, Secció Quarta de la Sala Contenciosa Administrativa del Tribunal Superior de Justícia de la Comunitat Valenciana, la part dispositiva de la qual és la següent:  
«Per tot el que s'ha exposat, en nom del rei i per l'autoritat que li confereix la Constitució, aquesta sala ha decidit, d'acord amb la interpretació de les normes establides en el fonament jurídic cinqué, desestimar el recurs de cassació núm. 2626/2020, interposat per la representació processal del Consell Regulador de Vins de la Denominació d'Origen Protegida Valencia, contra la Sentència de 21 de gener de 2020, dictada per la Sala Contenciosa Administrativa del Tribunal Superior de Justícia de la Comunitat Valenciana en el recurs núm. 396/2017, que queda ferm. Amb determinació sobre costes en els termes establits en l'últim fonament de dret.  
Aquesta resolució s'ha de notificar a les parts i s'inserirà en la col·lecció legislativa.  
Així ho acorda i firma».  
  
València, 8 de juny de 2022.- La consellera d'Agricultura, Desenvolupament Rural, Emergència Climàtica i Transició Ecològica: Mireia Mollà Herrera.